Държавен вестник, бр. 97, 2006 г., стр. 55

Б Р О Й  97
Д Ъ Р Ж А В Е Н   В Е С Т Н И К
С Т Р .  55
жавания от него капитал, предвид отговорността
на останалите акционери и притежатели на дяло-
ве и тяхната платежоспособност, с разрешение
на комисията същото може да приложи частична
консолидация. Отговорността на другите акцио-
нери и притежатели на дялове трябва да е ясно
определена и се удостоверява пред комисията въз
основа на писмени споразумения.
(3) За предприятие майка и други предприя-
тия, които не са свързани помежду си с отноше-
ния на контрол, но въз основа на договор между
тях или съгласно уставите им имат общи упра-
вителни органи или членовете на управителни-
те или контролните им органи са едни и същи
през съответната финансова година и до изгот-
вянето на консолидираните финансови отчети,
комисията преценява кой от методите по ал. 1
и 2 да приложи.
(4) Частична консолидация се прилага за
участията на предприятие майка в инвестици-
онни посредници и финансови институции, уп-
равлявани от предприятие, включено в консо-
лидация с други предприятия, невключени в
консолидацията, в случай че отговорността на
последните е ограничена до размера на прите-
жавания от тях капитал. 
(5) Извън случаите по ал. 1—4 лицата, под-
лежащи на консолидация, прилагат метод на
собствения капитал. Прилагането на метода от
дружествата не води до включването им в над-
зора на консолидирана основа, осъществяван
от комисията.
Чл. 164. (1) Извън случаите по чл. 163 коми-
сията взема решение относно метода на консо-
лидация в случаите, когато:
1. прецени, че инвестиционният посредник
оказва значително влияние върху друг инвести-
ционен посредник или финансова институция,
но няма участие в тях или не е в отношения на
контрол с тези дружества;
2. двама или повече инвестиционни посред-
ници или финансови институции имат общи
управителни органи, които са такива не по си-
лата на устава им или договор между тях.
(2) Когато комисията осъществява надзор на
консолидирана основа съгласно чл. 162 спрямо
дружество за спомагателни услуги и управлява-
що дружество, се прилага метод на консолида-
ция при условията и по реда на ал. 1 и чл. 163.
Чл. 165. (1) При упражняване на надзор на
консолидирана основа върху инвестиционен пос-
редник майка от Европейския съюз и инвестици-
онен посредник, контролиран от финансов хол-
динг майка от Европейския съюз, комисията:
1. координира събирането и разпростране-
нието на необходимата или съществена инфор-
мация текущо и в извънредни ситуации;
2. планира и координира надзорните дейнос-
ти текущо и в извънредни ситуации, включител-
но във връзка с надзора по чл. 155, в сътрудни-
чество със съответните компетентни органи.
(2) В случая по ал. 1 инвестиционен посред-
ник майка от Европейския съюз и дъщерните
дружества на финансов холдинг майка от Евро-
пейския съюз подават заявление за издаване на
одобрение, съответно разрешение по чл. 111,
чл. 114, ал. 9, чл. 130, ал. 1 и раздел VI на прило-
жение № 3 в комисията.
(3) Комисията си сътрудничи и се консул-
тира с компетентните органи на другите дър-
жави членки във връзка с издаване на разре-
шението и за определяне на неговите условия
и срокове с цел достигане на общо решение.
Комисията изпраща незабавно на съответни-
те компетентни органи копие от заявлението
и всички приложения към него и в 6-месечен
срок от получаването му извършва необходи-
мите действия за достигане на общо решение
с компетентните органи на другите държави
членки. Решението на комисията и компетен-
тните органи на другите държави членки се
мотивира и се изпраща на заявителя в 7-дне-
вен срок от издаването му.
(4) В случай че комисията и компетентните
органи на другите държави членки не достиг-
нат до общо решение, комисията се произнася
по собствена преценка в срок от един месец след
изтичане на срока по ал. 3, като отчита стано-
вищата на другите компетентни органи. Реше-
нието на комисията се мотивира и се изпраща
на заявителя в 7-дневен срок от издаването му.
(5) Комисията участва в консултации по ис-
кане на компетентен орган от друга държава
членка относно отправено до него заявление по
ал. 2. Комисията може да вземе съвместно ре-
шение с компетентния орган на съответната
държава членка в 6-месечен срок от получаване
на искането и всички приложени към него доку-
менти. Решението на съответния компетентен
орган е задължително за комисията, независи-
мо дали тя е участвала при вземането му.
(6) Разпоредбите по ал. 2—5 се прилагат и
относно заявленията на инвестиционен посред-
ник майка от Европейския съюз и неговите
дъщерни дружества или от дъщерните дружес-
тва на финансов холдинг майка от Европейс-
кия съюз за издаване на разрешение за изпол-
зване на вътрешни модели за управление на
риска по чл. 95, ал. 1.
Чл. 166. (1) При възникване на извънредна
ситуация в група, която потенциално застра-
шава стабилността на финансовата система
на Република България или на друга държава
членка, в която са лицензирани дружества от
групата, комисията, когато осъществява над-
зор на консолидирана основа, уведомява ком-
петентните органи на съответните държави
членки, централните им банки или други ор-
гани, осъществяващи паричната политика на
тези държави.
(2) Ако за целите на надзора на консолиди-
рана основа, осъществяван от комисията, е не-
обходима информация, която вече е била пре-
доставена на друг компетентен орган, за да се
предотврати повторното є представяне на от-
делните компетентни органи, комисията може
да я поиска от съответния компетентен орган.